ROJNA ช้ำใจ Q2/59 พลิกขาดทุนมาที่ 140.67 ลบ. หลังรายได้ขายที่ดิน-ไฟฟ้าลดลง
ROJNA ช้ำใจ Q2/59 พลิกขาดทุนมาที่ 140.67 ลบ. จากปีก่อนมีกำไร 338.33 ลบ.หลังรายได้ขายที่ดิน-ไฟฟ้าลดลง ด้าน 6 เดือนแรกพลิกขาดทุนอยู่ที่ 29.07 ลบ. จากปีก่อนมีกำไร 697.84
15 ส.ค. 2559

บริษัท สวนอุตสาหกรรมโรจนะ จำกัด (มหาชน) หรือ ROJNA รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 140.67 ล้านบาท หรือขาดทุนสุทธิ 0.07 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 338.33 ล้านบาท หรือมีกำไรสุทธิ 0.17 บาทต่อหุ้น
ทั้งนี้ผลการดำเนินงานในไตรมาสดังกล่าวมีพลิกขาดทุนเนื่องจากบริษัทมีรายได้จากการขายที่ดิน-ขายไฟฟ้าลดลง
อย่างไรก็ตาม ผลการดำเนินงานช่วง 6 เดือนแรกขาดทุน 29.04 ล้านบาท หรือ 0.01 บาทต่อหุ้น จากช่วงเดียวกันของปีก่อนที่มีกำไรสุทธิ 697.84 ล้านบาท หรือ 0.37 บาทต่อหุ้น